
RAPORT DE SPECIALITATE
privind aprobarea finalizării implementării proiectului „Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor”, cod SMIS: 129119 – POR 2014-2020, până la data de 31.12.2024, conform Instrucțiunii AMPOR nr.207/2023, precum și suportarea din bugetul local a cheltuielilor estimate legate de acesta în vederea asigurării funcționalității sale  




Având în vedere Referatul de aprobare a proiectului de hotărâre al Primarului Municipiului Timișoara și Proiectul de hotărâre privind aprobarea finalizării implementării proiectului „Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor”, cod SMIS: 129119 – POR 2014-2020, până la data de 31.12.2024, conform Instrucțiunii AMPOR nr.207/2023, precum și suportarea din bugetul local a cheltuielilor estimate legate de acesta în vederea asigurării funcționalității sale.  


Facem următoarele precizări:

Valoarea totală  a proiectului „Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor”, cod SMIS: 129119 , conform ACT ADIȚIONAL NR. 2 la contractul de finanțare nr. 4621/23.07.2019 (care este în curs de semnare) este de 9.179.193,10 lei TVA inclus, din care: 
         -1.358.865,57 lei valoarea eligibilă nerambursabilă din FEDR;
	   -   207.826,49 lei valoarea eligibilă nerambursabilă din bugetul naţional;
         -     31.973,31 lei reprezentând cofinanțarea eligibilă a beneficiarului 2%;
	   - 7.580.527,73 lei TVA inclus, reprezentând valoare neeligibilă; 

Până la data de  24.11.2023 în cadrul acestui proiect s-au efectuat plăți în sumă de 3.218.957,66  lei (aprox.35% din valoarea totală a proiectului) din care cheltuieli eligibile în sumă de 1.339.344,94 lei (aprox.84% din cheltuieli eligibile). Până la 31.12.2023 estimăm că se va consuma toată valoarea eligibilă a proiectului, cu excepția valorii aferente anunțului de presă prevăzut a se realiza la sfârșitul perioadei de implementare a proiectului.

Pentru realizarea lucrărilor aferente acestui obiectiv, s-a încheiat Contractul de execuție lucrări nr. 106/17.12.2021, cu EXTRA PROMPT SRL.
Durata de execuție a lucrărilor ce fac obiectul contractului este de 20 luni, începând de la data menționată în ordinul de începere a execuției lucrărilor. În data de 12.01.2022 a fost predat amplasamentul, iar ordinul de începere a lucrărilor a fost dat începând cu data de 19.01.2022. 
În data de 26.07.2022 a fost aprobată HCL nr.373/26.07.2022 privind aprobarea rezervei de implementare destinată reechilibrării  contractului de execuție lucrări  nr. 106/17.12.2021 aferent proiectului „Construcţia si echiparea infrastructurii pentru educaţie timpurie antepreşcolară în Municipiul Timisoara – Calea Bogdăneştilor”, cod SMIS 129119, finanțat prin POR 2014-2020. 
În data de 07.09.2022 a fost încheiat actul adițional nr.1/07.09.2022  la contractul de execuție lucrări nr.106/17.12.2021, obiectul actului fiind ajustarea prețului contractului cu contravaloarea rezervei de implementare. Prin acest act adițional a fost aprobată valoarea rezervei de implementare în sumă de  1.233.208,03 lei fără TVA reprezentând un procent de 23% din valoarea restului de executat al contractului la momentul intrării in vigoare a OUG nr.64/2022, respectiv 11.05.2022.
Totodată a fost încheiat Actul adițional nr.2/10.02.2023 la contractul de execuție lucrări prin care s-au accesat lucrări diverse și neprevăzute în valoare de 298.343,66 lei + TVA în baza DS1/17.05.2022. 

În momentul de față stadiul fizic al obiectivului de investiții este de 70%, urmând să se deconteze și valoric.

Având în vedere stadiul actual de derulare a contractului de finanțare nr. 4621/23.07.2019, proiectul „Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor”, cod SMIS: 129119, a fost încadrat  potrivit Metodologiilor AMPOR de analiză a proiectelor aflate în implementare în cadrul POR 2014-2020, în Lista proiectelor nefinalizate. 	

Având în vedere acordul Ministerului Investițiilor și Proiectelor Europene, în calitate de Autoritate de Management pentru Programul Operațional Regional 2014-2020, emis în baza Instrucțiunii 207/31.10.2023, contractele de finanțare POR 2014-2020 care au ca obiect acordarea finanțării nerambursabile pentru proiecte încadrate ca nefinalizate se modifică în scopul prelungirii duratei proiectului peste data de 31.12.2023, pentru finalizarea tuturor activităților din bugetul propriu al Beneficiarilor, în vederea atingerii integrale a obiectivelor și indicatorilor și pentru asigurarea funcționalității proiectelor.

In scopul finalizării proiectului „Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor”, cod SMIS: 129119, se prelungeste durata acestuia și după data de 31.12.2023, până cel târziu la data de 31.12.2024, finanțarea cheltuielilor rămase de executat/decontat fiind asigurată din Bugetul Local al Municipiului Timișoara.

Prevederile contractului de finanțare vor fi respectate și după perioada de prelungire a duratei proiectului, inclusiv în perioada de durabilitate, ce începe să curgă de la momentul împlinirii termenului aprobat în vederea finalizării activităților din fonduri proprii și asigurării funcționalității proiectului.
			
Având în vedere cele menționate mai sus și ținând cont de:
- Instrucțiunea AMPOR nr. 207/31.10.2023 privind acțiuni AM/OI de pregătire în vederea închiderii Programului Operațional Regional 2014-2020.
- prevederile art. 7 A „ Drepturile și obligațiile beneficiarului” din Contractul de finanțare – Condiții Generale, pct. (29) „ Beneficiarul se angajează să implementeze toate măsurile necesare în vederea atingerii obiectivului/obiectivelor și rezultatelor proiectului și pentru asigurarea eficienței, eficacității, sustenabilității și impactului acestuia”, se impune:
· aprobarea finalizării implementării proiectului ,,Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor”, cod SMIS: 129119– POR 2014-2020 până la data de 31.12.2024, conform Instrucțiunii AMPOR nr.207/2023.
· aprobarea alocării din bugetul local a tuturor sumelor legate de proiect estimate a fi necesare implementării acestuia, respectiv 5.734.201,34 lei, TVA inclus, în scopul asigurării finalizării activităților și a funcționalității sale.


Faţă de cele prezentate mai sus, apreciem că Proiectul de hotărâre privind aprobarea finalizării implementării proiectului „Construcţia şi echiparea infrastructurii pentru educaţie timpurie antepreşcolară în Municipiul Timişoara-Calea Bogdăneştilor”, cod SMIS: 129119 – POR 2014-2020, până la data de 31.12.2024, conform Instrucțiunii AMPOR nr.207/2023, precum și suportarea din bugetul local a cheltuielilor estimate legate de acesta în vederea asigurării funcționalității sale,  
îndeplineşte  condiţiile pentru a fi supus dezbaterii şi aprobării plenului Consiliului Local.

